Jack Johnson (bokser)
<s>John Arthur Johnson, poznat i kao Jack Johnson (Galveston, 31. ožujka 1878. - Franklinton, 20. lipnja 1946.), američki boksač teške kategorije i prvi afroamerički svjetski prvak u teškoj kategoriji.</s><s>Poznat pod nadimkom Galvestonski div, prema teksaškom gradiću iz kojeg je poniknuo, više od dva desetljeća bio je u samom vrhu teške kategorije, ostvarivši za karijere 80 pobjeda, 45 od kojih je ostvario nokautom.</s>

<s>Pod pritiskom rasističkih zakona Jima Crowa, bio je metom progona za cijeloga života, posebice zbog snažnog zalaganja za desegregaciju tj. rasnu jednakost.</s><s>Pritvoren na temelju lažnih optužbi za širenje nasilja, uspio je pobjeći iz zatvora i vratiti se boksu, nastavivši se boriti na visokoj razini.</s><s>Tako je njegova borba s Jamesom Jacksonom Jeffriesom svojedobno prozivana »Borbom stoljeća«, a slavu je stekao i snimanjem svojih borbi, među kojima je ona s Jeffriesom 2006. uvrštena u Nacionalni filmski registar kao snimka od povijesnog značaja.</s>

<s>Poginuo je u prometnoj nesreći u Sjevernoj Karolini te je pokopan na groblju Graceland u Chicagu.</s><s>Posmrtno je uvršten u Boksačku kuću slavnih 1993. godine.</s><s>Američki predsjednik Donald Trump poništio je 2018. valjanost sudske presude te uputio javnu ispriku obitelji u ime američke nacije.</s>

<s>O Johnsonovu utjecaju u američkoj javnosti za svoga vremena najbolje govori činjenica kako je upravo u njemu Muhammad Ali pronašao svoj boksački uzor, a o njegovu osobnu životu i karijeri redovito su izvještavali i europski i svjetski mediji.</s><s>U raznim je izborima uvrštavan na popise najvećih Afroamerikanaca 20. stoljeća.</s><s>U rodnom Galvestonu posvećen mu je 2012. gradski park, u kojem je postavljen i njegov brončani kip u prirodnoj veličini.</s>

<s>Literatura 
 Chalk, Ocania.</s><s>Pioneers of Black Sport.</s><s>New York: Dodd, Mead, 1975.</s><s>Gates, Henry Louis; West, Cornel.</s><s>The African-American Century: How Black Americans have shaped our Country.</s><s>New York: The Free Press, 2000.</s><s>Runstedtler, Theresa.</s><s>Jack Johnson, Rebel Sojourner: Boxing in the Shadow of the Global Color Line.</s><s>Berkeley: University of California Press, 2012.</s>

<s>Vanjske poveznice 
 Poznati Teksašani: Jack Johnson famoustexans.com
 Prošireni životopis marcusgarvey.com</s>

<s>Američki bokseri
Boksački prvaci svijeta u teškoj kategoriji</s>

